《夏日珠溪赋八音体》
宋代·方岳

金筛薜罗月，玉戛琅玕风。
石根一睡美，幽尚谁与同。
丝棼俗士怀，颠倒崔烈铜。
竹筇肯俱来，独予两诗穷。
匏瓠亦缠藤，永日闭梵宫。
土花侵道碧，晚翠初空蒙。
革华共徘徊，爱此山丛丛。
木犀约重游，小待香玲珑。
金谷已尘土，珠履如飚风。
石崇与平原，痴处正尔同。
丝毫挂世网，空锢理残书，
久已不讳穷。匏樽吾秋人，
许访青莲宫。土甘蔬亦香，
小摘空蒙蒙。革革有鸣禽，
留我幽花丛。木屑落飞谈，
烟霏晚葱珑。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。